ພວກຜູ້ນຳ ເມັກຊິໂກ ແຈ້ງໃຫ້ ລມຕ ສະຫະລັດ ຊາບ ກ່ຽວກັບ ຄວາມກັງວົນ ແລະ ບໍ່ພໍໃຈ
ລມຕ ຕ່າງປະເທດສະຫະລັດ ທ່ານ Rex Tillerson ແລະ ລມຕ ຮັກສາຄວາມປອດໄພພາຍໃນ ທ່ານ John Kelly ພົບປະກັບເຈົ້າໜ້າທີ່ ເມັກຊິໂກ.
ທ່່າມກາງຄວາມວິຕົກກັງວົນກ່ຽວກັບເລື່ອງກຳແພງແລະການເນລະເທດນັ້ນ ພວກເຈົ້າ ໜ້າທີ່ເມັກຊິໂກສະແດງຄວາມເປັນຫ່ວງຂອງພວກທ່ານ ຕໍ່ລັດຖະມົນຕີ ຂອງສະຫະລັດ ທີ່ເດີນທາງໄປຢ້ຽມຢາມໃນວັນພະຫັດວານນີ້ ລັດຖະມົນຕີກະຊວງພາຍໃນເມັກຊິໂກທ່ານ Miguel Angel Osorio Chong ກ່າວ ວ່າ “ພວກເຮົາບໍ່ໄດ້ເຫັນພ້ອມກັບມາດຕະການທີ່ແຕກຕ່າງທີ່ໄດ້ຖະແຫຼງໂດຍລັດຖະ ບານສະຫະລັດ ຊຶ່ງຈະມີຜົນກະທົບຕໍ່ເມັກຊິໂກ ” ສ່ວນທ່ານ Luis Videgaray Caso ລັດຖະມົນຕີການຕ່າງປະເທດເມັກຊິໂກກ່າວວ່າ “ຍັງມີຄວາມວິຕົກກັງວົນແລະຄວາມໂກດແຄ້ນໃນໝູ່ຊາວເມັກຊິໂກກ່ຽວກັບອັນທີ່ເບິ່ງ ກັນວ່າ ເປັນນະໂຍບາຍທີ່ອາດຈະສ້າງຄວາມເສຍຫາຍໃຫ້ແກ່ຜົນປະໂຫຍດແຫ່ງຊາດ ແລະສຳລັບຊາວເມັກຊິໂກຢູ່ທີ່ນີ້ແລະຢູ່ໃນຕ່າງປະເທດ ” ການໃຫ້ຄວາມເຫັນດັ່ງກ່າວ ມີຂຶ້ນໃນລະຫວ່າງການພົບປະ ກັບລັດຖະມົນຕີການຕ່າງ ປະເທດສະຫະລັດທ່ານ Rex Tillerson ແລະລັດຖະມົນຕີກະຊວງຮັກສາຄວາມປອດ ໄພພາຍໃນສະຫະລັດ ທ່ານ John Kelly ທ່ານ Tillerson ແລະທ່ານ Kelly ໄດ້ປາກົດໂຕຕໍ່ໜ້າສື່ມວນຊົນຮ່ວມກັບລັດຖະມົນ ຕີເມັກຊິໂກທັງສອງທີ່ກະຊວງການຕ່າງປະເທດເມັກຊິໂກແຕ່ບໍ່ໄດ້ຕອບຄຳຖາມຂອງ ພວກນັກຂ່າວ ທ່ານ Tillerson ໃນຖະແຫລງຂ່າວເວົ້າວ່າ ສະຫະລັດ ແລະເມັກຊິໂກ ຊຶ່ງຕ່າງກໍເປັນ ປະເທດທີ່ເຂັ້ມແຂງນັ້ນ ບາງຄັ້ງບາງຄາວພວກເຮົາກໍຈະມີຄວາມເຫັນທີ່ແຕກຕ່າງກັນ ແຕ່ການເຈລະຈາຂອງທ່ານ ແມ່ນມີໝາກມີຜົນແລະມອງການໄປໜ້າ ສ່ວນທ່ານ Kelly ໄດ້ກ່າວຢ້ຳວ່າ ຈະບໍ່ມີການເນລະເທດຂະໜາດໃຫຍ່ ແລະຈະບໍ່ມີ ການໃຊ້ກຳລັງທະຫານ ຈັບກຸມພວກຄົນເຂົ້າເມືອງທີ່ບໍ່ມີເອກກະສານ ພາຍໃຕ້ການ ປາບປາມໃນຂອບເຂດທີ່ກວ້າງຂວາງຂອງລັດຖະບານປະທານາທິບໍດີດໍໂນລ ທຣຳ ຕໍ່ພວກຄົນເຂົ້າເມືອງຜິດກົດໝາຍຢູ່ໃນສະຫະລັດ ຄຳຖະແຫຼງຂອງທ່ານ Kelly ແມ່ນຂັດແຍ້ງກັບການໃຫ້ຄວາມເຫັນໃນຕອນເຊົ້າຂອງ ມື້ດຽວກັນຢູ່ທີ່ທຳນຽບຂາວ ໂດຍທ່ານທຣຳ ທີ່ກ່າວເຖິງແຜນການ ຂອງທ່ານວ່າ ເປັນ “ການປະຕິບັດງານທາງທະຫານ ”